བརྩི་མཐོང་ལྡན་པའི་འབྲུག་གི་ཚོགས་རྒྱན་སྐྱུར་མི་ཡོངས་ལུ།རྫོང་ཁག་༢༠འི་ནང་ལུ་རྒྱལ་ཡོངས་ཚོགས་རྒྱན་སྐྱུར་མིའི་ཉིནམ་ཐེངས་༤པ་བརྩི་སྲུང་ཞུ་བའི་རྟེན་འབྲེལ་གྱི་ཉིནམ་འདི་ལུ་ང་གིས་འབྲུག་གི་ཚོགས་རྒྱན་སྐྱུར་མི་ཡོངས་ལུ་མཆེད་བསྟོད་དང་ངལ་རངས་ཀྱི་ཐོག་ལས་བཀྲ་ཤིས་བདེ་ལེགས་དང་བཅསཔ་འབད་བཀའ་དྲིན་ཆེ་ཟེར་ཞུ་ནི་ཨིན།སྤྱི༌ལོ༌༢༠༡༦གི༌ལོ༌ལུ༌ས་གནས་གཞུང་གི་བཙག་འཐུ་ཐེངས་༢པ་འདི་མཐར་འཁྱོལ་ཅན་ཅིག་འབད་འགོ་འདྲེན་འཐབ་ཚར་སྟེ་ཡོདཔ་ཨིན།འདི་གི་སྐབས་ལུ་ཧེ་མའི་བཙག་འཐུ་དང་ཕྱདཔ་ད་བཅའ་མར་གཏོགས་མིའི་གྱངས་ཁ་ཡར་སེང་འགྱོ་ཡོད་པའི་ནང་ལས་ཡང་ཨམ་སྲུའི་འདེམས་ངོ་ལེ་ཤ་ཐོན་ཡོད་པའི་ཁར་མང་ཧེ་རྫོགསཔ་ཅིག་བཙག་འཐུ་ཡང་གྲུབ་སྟེ་ཡོདཔ་ཨིན།ས་གནས་གཞུང་གི་བཙག་འཐུའི་ནང་འདེམས་ངོ་༣༤༡༧གྱིས་བཅའ་མར་གཏོགས་ཡོད་ས་ལས་འདེམས་ངོ་༡༤༣༩གིས་ས་གནས་གཞུང་གི་གོ་གནས་མ་འདྲཝ་ཚུ་གི་དོན་ལུ་བཙག་འཐུ་གྲུབ་སྟེ་ཡོདཔ་ཨིན།ད་རི་རྒྱལ་ཡོངས་ལུ་རྒྱལ་ཡོངས་ཚོགས་རྒྱན་སྐྱུར་མིའི་ཉིནམ་བརྩི་སྲུང་ཞུ་མི་དང་འབྲེལ་ཏེ་སྤྱི་ལོ་༢༠༡༨ཀྱི་སྤྱི་ཚོགས་ཀྱི་བཙག་འཐུ་འདི་ང་བཅས་རའི་མ་འོངས་སྔོན་གཟིགས་ཅན་གྱི་མངའ་བདག་ཡབ་མེས་ཚུ་གི་ཐུགས་ཀྱི་དགོངས་འཆར་དང་རྒྱལ་ཡོངས་རྩ་ཁྲིམས་ཆེན་མོའི་དགོངས་དོན་དང་འཁྲིལ་ཏེ་འགོ་འདྲེན་འཐབ་ཞིནམ་ལས་རྒྱལ་ཁབ་ནང་ལུ་ནུས་སྟོབས་ཅན་གྱི་དམང་གཙོའི་རིང་ལུགས་གཞི་བཙུགས་འབད་ནི་ལུ་གཙོ་རིམ་བཟུང་ནི་དང་